電影係真人真事改編，故事主要講述男主角吳鎮宇同謝君豪、朱栢康、李麗珍、寶佩如等露宿者喺一次露宿者被清場嘅事件入面，佢哋係冇事先通知嘅情況下被食環、克警當垃圾咁清理，觸發佢哋搵社工蔡思韻協助，控告呢班所謂為市民服務嘅政府部門。電影入面刻劃唔少露宿者嘅生活同面對嘅難題，例如染上毒癮、就職困難、收入低落、上樓難等等，令到佢哋困咗喺一個輪迴噉。眼見以前都係低收入人士居住嘅深水埗一直被地產商開發，連僅餘嘅露宿空間都越來越少，咁露宿者最終又可以去邊度呢？